Luna Gevitz
Luna Gevitz er en dansk fodboldspiller, der spiller for den franske klub Montpellier HSC og for det danske landshold. Hun er forsvarsspiller og har spillet 23 landskampe for Danmark (pr. 1. august 2023).
Luna Geviz startede sin seniorkarriere i IK Skovbakken og skiftede i 2012 til den franske klub Montpellier HSC. Efter en enkelt sæson vendte hun tilbage til Danmark og Fortuna Hjørring, som hun repræsenterede i seks sæsoner og bl.a. vandt DM-guld med tre gange (2014, 2016 og 2018). Frankrig blev dog ved med at trække i Luna Gevitz, og i 2019 blev hun solgt til Guingamp, som hun spillede for i to sæsoner. I 2021 fortsatte hun karrieren i den svenske klub BK Häcken, som hun vandt den svenske pokalturnering med, inden hun i 2022 vendte tilbage til Montpellier HSC.
Efter 50 landskampe på diverse ungdomslandshold debuterede Luna Gevitz på A-landholdet den 19. juni 2014 i en VM-kvalifikationskamp mod Israel. Hun var en del af truppen til både EM i 2017, hvor Danmark nåede finalen, og EM i 2022 (udsat fra 2021 pga. coronapandemien), men kom ikke på banen. Luna Gevitz var også en del af truppen til VM 2023, hvor hun fik en enkelt kamp.
Luna Gevitz blev af DBU kåret til Årets Talent i 2021